เป็นสิวที่หลังค่ะ เป็นไตแข็งๆข้างใน ปวดมากเลยค่ะ รอบๆสิวก็ปวด ลองเอาเข็มเจาะแล้ว ไม่มีหนองค่ะ ออกมาเเต่เลือด แบบนี้ควรทำยังไงคะ
สวัสดีค่ะ สิวที่บริเวณหลังนั้นเป็นตำแหน่งที่พบได้บ่อยเช่นกัน โดยสิว เป็นการอักเสบของผิวหนังที่มีการอุดตันของน้ำมันและเซลล์ผิวหนังที่ตายแล้วบริเวณรูขุมขน เกิดเป็นจุดเล็ก ๆ ที่อักเสบ บวมแดง หรือมีหนอง ส่วนมากจะเกิดขึ้นบริเวณใบหน้า ลำคอ หน้าอก ไหล่ หรือหลังโดยปกติแล้วสิวเม็ดเล็กๆมักค่อยๆยุบไปได้เอง ยกเว้นในบางกรณีที่เป็นสิวหัวหนองขนาดใหญ่ หรือเป็นสิวในบริเวณกว้างที่อาจต้องใช้ยาฆ่าเชื้อรับประทานหรือยาทาฆ่าเชื้อเฉพาะที่เช่น ยาคลินดามัยซินหรือถ้าเป็นการอักเสบของผิวหนังประเภทอื่นๆที่คล้ายสิวเช่นรูขุมขนอักเสบและติดเชื้อ ก็อาจต้องได้ยาฆ่าเชื้อเฉพาะที่ในอีกรุปแบบหนึ่ง หรือถ้าเป็นฝี ก็ต้องกรีดระบายหนองออกร่วมด้วยแนะนำไปพบแพทย์เพื่อตรวจให้ได้การวินิจฉัยที่แน่นอนก่อนในระหว่างนี้ไม่ไปกดหรือบีบบริเวณดังกล่าวเอง เพราะอาจเพิ่มการติดเชื้อขึ้นมาได้ ล้างน้ำเปล่าสะอาด และรักษาความสะอาดที่ผิวหนังให้ดี